ક્રિકેટપ્રેમીઓને દુઃખ એક જ વાતનું છે કે ઘણા સ્ટાર ખેલાડીઓ આઇપીએલની શરૂઆતમાં નથી રમી રહ્યા. આમાં સૌથી મોટું નામ આરસીબીના કેપ્ટન વિરાટ કોહલીનું છે, જે ખભાની ઇજાના કારણે લીગની શરૂઆતની મેચોમાં રમવાનો નથી. ઘણા અન્ય ભારતીય સ્ટાર પણ સમગ્ર ટૂર્નામેન્ટ કે શરૂઆતના તબક્કામાં નથી રમવાના, જેના કારણે આ ટૂર્નામેન્ટની ચમક થોડી ફિક્કી જરૂર પડી છે. મેચ શરૂ થતાં પહેલાં દસમી સિઝનનો રંગારંગ કાર્યક્રમ યોજાશે, જેમાં બોલિવૂડ અને ક્રિકેટજગતના સ્ટાર્સ પર્ફોર્મ કરશે.